Fire mænd med udenlandsk udseende truede natten til torsdag en ung mand med kniv i Aalborg centrum, da han var på vej hjem. De stak af med hans tegnebog.

Natten til torsdag blev en 17-årig dreng udsat for et gaderøveri i Aalborg centrum. Han var på vej hjem til Vejgaard, hvor han bor, da han blev stoppet op af fire mænd. Det oplyser Nordjyllands Politi. De fire gerningsmænd truede den 17-årige med en kniv, og fik derfor hans tegnebog med sig. Røveriet skete på Nyhavnsgade ved Nordkraft omkring klokken 03.20. Det oplyser vagtchef ved Nordjyllands Politi, Åge Pedersen. Nordjyllands Politi har intet signalement af de fire gerningsmænd, da den 17-årige ikke har været i stand til at fortælle andet udover, de er udlændinge.